Diari Oficial de la Generalitat Valenciana


Sumari del DOGV 9130, del 19-07-2021 (2021/7854)

RESOLUCIÓ de 15 de juliol de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2021, destinades a la realització d'actuacions sobre exhumació i identificació de víctimes desaparegudes durant la Guerra Civil i la dictadura, en l'àmbit de la Comunitat Valenciana, en el marc de l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica, i la Resolució de 23 de desembre de 2020, modificada per Resolució de 9 de febrer de 2021, les dues de la Conselleria de Participació, Transparència, Cooperació i Qualitat Democràtica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9130

Data del DOGV
:   19-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7854


Data del document
:   15-07-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * associació
    * administració local
    * història contemporània
    * guerra civil
    * associació de municipis
    * ajuda pública

RESOLUCIÓ de 15 de juliol de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2021, destinades a la realització d'actuacions sobre exhumació i identificació de víctimes desaparegudes durant la Guerra Civil i la dictadura, en l'àmbit de la Comunitat Valenciana, en el marc de l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica, i la Resolució de 23 de desembre de 2020, modificada per Resolució de 9 de febrer de 2021, les dues de la Conselleria de Participació, Transparència, Cooperació i Qualitat Democràtica.  
 [2021/7854]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica (DOGV núm. 8914, de 28.09.2020), en relació amb la Resolució de 23 de desembre de 2020 de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per als exercicis 2021 i 2022 (DOGV núm. 8985, de 29 de desembre de 2020), modificada per resolució de 9 de febrer de 2021 (DOGV núm. 9018, del 11/2/2021), es resol aquesta convocatòria sobre la base dels següents:  
  
Antecedents de fet  
Primer. En l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica (d'ara endavant, l'Ordre), es van aprovar les bases reguladores de la concessió de subvencions destinades a actuacions sobre exhumació i identificació de víctimes desaparegudes durant la guerra civil i la dictadura, en l'àmbit de la Comunitat Valenciana.  
En el marc establit per aquestes bases reguladores, a través de la Resolució de 23 de desembre de 2020, modificada per resolució de 9 de febrer de 2021, les dues de la Conselleria de Participació, Transparència, Cooperació i Qualitat Democràtica, es va convocar la concessió d'aquestes subvencions per als exercicis 2021 i 2022.  
Segon. De conformitat amb el resolc únic de la citada resolució de modificació de convocatòria, el termini de presentació de sol·licituds finalitzava el 15 de març de 2021. Com a resultat de tot això, el nombre total de sol·licituds presentades ha sigut de 25.  
Dels expedients incoats a partir de les sol·licituds presentades, existeixen tres entitats que inicialment hi havien presentat per duplicat les sol·licituds a tràmit; són els expedients següents:  
  
EXPEDIENTS ENTITAT  
EXHUMA/2021/02 I EXHUMA/2021/11 ASSOCIACIÓ FAMILIARS VÍCTIMES FRONT DE LLEVANT  
EXHUMA/2021/03 I EXHUMA/2021/04 AJUNTAMENT DE LLÍRIA  
EXHUMA/2021/18 I EXHUMA/2021/20 AJUNTAMENT DE SAN ISIDRO  
  
   
En aquests tres casos, únicament contínua a tràmit un dels dos expedients per cadascuna de les tres entitats.  
Tercer. Vistes les sol·licituds presentades, s'efectuaren els oportuns requeriments perquè les entitats pogueren esmenar-les, tot advertint expressament que, de no esmenar la falta o no presentar tota la documentació exigida en el termini legalment concedit, se les tindrien per desistides de les seues peticions.  
Quart. La Comissió de valoració prevista en l'article 6 de l'ordre, es va reunir en data 1 de juliol de 2021, per a avaluar les sol·licituds admeses a tràmit conforme als criteris objectius d'atorgament continguts en l'article 7 de l'ordre, i assignar les quanties individualitzades de subvenció, segons el que es disposa en l'article 8 de l'ordre.  
El procediment seguit per l'òrgan col·legiat queda recollit en l'acta de la referida sessió, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Cinqué. L'òrgan instructor ha emés informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4.c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i els articles 1 y 4 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, tot això en concordança amb el que es disposa en l'article 9 de l'Ordre 2/2020, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
  
II. De conformitat amb l'apartat 1 de l'article 5 de l'ordre, la Direcció General competent en matèria de memòria democràtica s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals escau adoptar la resolució pertinent.  
  
III. La Llei 4/2020, de 30 de desembre, de pressupostos de la Generalitat per a l'exercici 2021, preveu, dins de l'aplicació 65.79.34.781.11.2 (programa denominat «Qualitat Democràtica»), la línia pressupostària: S7922000, destinada a finançar als ajuntaments, mancomunitats, entitats i associacions sense ànim lucratiu de la Comunitat Valenciana, per a la realització d'actuacions relacionades amb l'obertura de fosses, exhumacions i accions en compliment de la llei 14/2017, amb un import màxim global de 350.000,00 € (tres-cents cinquanta mil euros).  
L'esmentada línia de subvenció ha sigut incrementada en la quantitat de 228.617,59 €, a través d'una generació de crèdit provinent de la línia estratègica 1 de les ajudes de l'Estat a les comunitats autònomes, destinada a exhumacions, per Resolució de 23 de juny de 2021, de la Conselleria d'Hisenda i Model Econòmic (DOGV núm. 9118, del 01.07.2021), per la qual s'autoritza una generació de crèdit en el capítol 4 del Programa 126.70, Qualitat Democràtica, per ingressos finalistes, no previstos inicialment, del Ministeri de la Presidència, Relacions amb les Corts i Memòria Democràtica, per a actuacions de memòria democràtica, per import adés esmentat, per la qual cosa l'import màxim destinat a finançar aquestes ajudes ascendeix a un total de 578.617, 59 €.  
IV. La Comissió de valoració, de conformitat amb els articles 6 i 9 de l'ordre, va acordar en data 1 de juliol de 2021, per unanimitat de les persones assistents, elevar proposada motivada de resolució en els termes que figuren en l'acta de la referida sessió, la qual s'incorpora a l'expedient de tramitació i s'assumeix el seu contingut en la seua integritat.  
  
Per tant i tenint en compte la resta de normativa que resulte de pertinent aplicació, resolc:  
  
Primer  
Desestimar les sol·licituds formulades per les entitats que es relacionen en l'annex I, i pels motius que s'indiquen en cada cas.  
  
Segon  
Acceptar el desistiment de la sol·licitud de l'Ajuntament de Novelda sobre la base de l'article 94 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Concedir les subvencions a les entitats que figuren en l'annex II pels imports que s'indiquen en cada cas, per a cadascuna de les anualitats 2021 i 2022. Sense perjudici que es puguen reformular o modificar els projectes presentats, en el seu cas, tal com es preveu en l'article 11 de l'ordre de convocatòria.  
Les puntuacions s'han atorgat en aplicació dels criteris objectius d'atorgament previstos en els articles 7 i 8 de l'ordre, en relació amb els resolcs nové i dècim de la resolució de convocatòria, i els imports econòmics han sigut determinats proporcionalment en funció de la puntuació obtinguda per cada entitat sol·licitant, calculats com a percentatge corresponent sobre les quantitats subvencionables. Tot això, de conformitat amb la proposta motivada de resolució efectuada per la Comissió de Valoració.  
Les subvencions es concedeixen amb càrrec a la línia pressupostària S7922000, destinada, dins de l'aplicació 51.57.07.924.38 (programa denominat «Qualitat Democràtica»), a finançar, en el marc de la Llei 4/2020, de 30 de desembre, de pressupostos de la Generalitat per a l'exercici 2021, la concessió de subvencions destinades a finançar als ajuntaments, mancomunitats, entitats i associacions sense ànim lucratiu de la Comunitat Valenciana, per a la realització d'actuacions de localització, verificació, delimitació de fosses, exhumació, custòdia i reinhumació, de les víctimes desaparegudes durant la guerra civil i la dictadura, amb un import màxim global de 350.000,00 € (tres-cents cinquanta mil euros).  
Aquesta línia de subvenció ha sigut incrementada en la quantitat de 228.617,59 € (dos-cents vint-i-huit mil sis-cents deu i set euros amb cinquanta-nou cèntims d'euro), a través d'una generació de crèdit provinent de la línia estratègica 1 de les ajudes de l'Estat a les CCAA, destinada a exhumacions, per Resolució de 23 de juny de 2021, de la Conselleria d'Hisenda i Model Econòmic (DOGV Núm. 9118 del 01.07.2021), per la qual s'autoritza una generació de crèdit del capítol 4 del Programa 126.70, Qualitat Democràtica, per ingressos finalistes, no previstos inicialment, del Ministeri de la Presidència, Relacions amb les Corts i Memòria Democràtica, per a actuacions de memòria democràtica, per import adés esmentat, per la qual cosa l'import màxim destinat a finançar aquestes ajudes ascendeix a un total de 578.617,59 € (cinc-cents setanta-huit mil, sis-cents deu i set euros, amb cinquanta-nou cèntims d'euro).  
Les entitats beneficiàries hauran de complir les obligacions previstes en els articles 13 i següents de l'Ordre 2/2020, de 22 de setembre de 2020, de la Conselleria de Participació, Transparència, Cooperació i Qualitat Democràtica, així com amb les previsions recollides en la resolució de 23 de desembre de 2020, amb especial atenció a l'obligació de respectar el termini màxim de justificació de la subvenció rebuda, que venç, segons el resolc dotzé de l'última resolució esmentada, el 2 de novembre de 2021.  
Així mateix, d'acord amb el resolc onzé de la citada Resolució de 23 de desembre de 2020, en la resolució de concessió es farà constar l'obligatorietat d'obtindre, amb caràcter previ a l'execució de les diferents actuacions a subvencionar els permisos, llicències i autoritzacions preceptives, inclosa, en el seu cas, l'autorització de la direcció general competent en cultura i patrimoni.  
Atenent el que es preveu en l'article 14 de l'ordre, la Direcció General competent en matèria de memòria democràtica, aplicarà el pla de control previst en el resolc catorzé de la resolució de 23 de desembre de 2020 que estableix que es realitzarà la comprovació material de la realització de l'activitat subvencionada, mitjançant un control administratiu sobre una mostra aleatòria corresponent com a mínim al 10% dels projectes concedits.  
La publicació de la present resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa la Llei 39/2015, d'1 d'octubre, del Procediment Administratiu Comú de les Administracions Públiques.  
  
D'acord amb la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, caldrà interposar els recursos següents:  
a) Recurs potestatiu de reposició en el termini d'un mes davant la persona titular de la conselleria amb competències en matèria de memòria democràtica.  
b) O bé, directament, recurs contenciós administratiu en el termini de dos mesos davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que les entitats interessades puguen interposar qualsevol altre recurs que estimen pertinent.  
  
València, 15 de juliol de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.